# 1. Introdución: a arquitectura que nos rodea

# Obxectivo

Esta é unha unidade de repaso e aplicación de todos os ODE do proxecto BauGal. Deseñando un "Paseo de Jane" poñeremos en práctica o aprendido nas secuencias anteriores, avaliando o proceso global.

# Os pasos na aprendizaxe

2

Preme sobre as lupiñas de cada casa para saber que faremos en cada sesión.

{"typeGame":"Mapa","instructions":"","showMinimize":false,"showActiveAreas":false,"author":"","url":"resources/Cronograma_ODE2.png","authorImage":"","altImage":"","itinerary":{"showClue":false,"clueGame":"","percentageClue":40,"showCodeAccess":false,"codeAccess":"","messageCodeAccess":""},"points":[{"id":"p1342509172349","title":"O espazo público","type":2,"url":"","video":"","x":0.10024999618530274,"y":0.5993865077480948,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a1342509172349","pts":[{"id":"p1065000652241","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a1065000652241","url":"","alt":"","author":"","pts":[]},"slides":[{"id":"s1065000652241","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s1342509172349","title":"","url":"","author":"","alt":"","footer":""}],"activeSlide":0,"audio":""},{"id":"p915992498970","title":"Sostibilidade habitacional","type":2,"url":"","video":"","x":0.23274999618530273,"y":0.6085889558850622,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a915992498970","pts":[{"id":"p1069929134624","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a1069929134624","url":"","alt":"","author":"","pts":[]},"slides":[{"id":"s1069929134624","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s915992498970","title":"","url":"","author":"","alt":"","footer":""}],"activeSlide":0,"audio":""},{"id":"p264472323666","title":"Infraestruturas urbanas","type":2,"url":"","video":"","x":0.36524999618530274,"y":0.6085889617358249,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a264472323666","pts":[{"id":"p982546149310","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a982546149310","url":"","alt":"","author":"","pts":[]},"slides":[{"id":"s982546149310","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s264472323666","title":"","url":"","author":"","alt":"","footer":""}],"activeSlide":0,"audio":""},{"id":"p28585872960","title":"Sostibilidade sociocomunitaria","type":2,"url":"","video":"","x":0.49024999618530274,"y":0.6055214712224855,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a28585872960","pts":[{"id":"p1577767101739","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a1577767101739","url":"","alt":"","author":"","pts":[]},"slides":[{"id":"s1577767101739","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s28585872960","title":"","url":"","author":"","alt":"","footer":""}],"activeSlide":0,"audio":""},{"id":"p1618794338464","title":"Sostibilidade ambiental","type":2,"url":"","video":"","x":0.6252499961853027,"y":0.6024539865599088,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a1618794338464","pts":[{"id":"p532599985303","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a532599985303","url":"","alt":"","author":"","pts":[]},"slides":[{"id":"s532599985303","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s1618794338464","title":"","url":"","author":"","alt":"","footer":""}],"activeSlide":0,"audio":""},{"id":"p814333797797","title":"Tarefa interdisciplinar","type":2,"url":"","video":"","x":0.7577499961853027,"y":0.6085889617358249,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a814333797797","pts":[{"id":"p56875672177","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a56875672177","url":"","alt":"","author":"","pts":[]},"slides":[{"id":"s56875672177","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s814333797797","title":"","url":"","author":"","alt":"","footer":""}],"activeSlide":0,"audio":""},{"id":"p154653755936","title":"Que aprendín?","type":2,"url":"","video":"","x":0.8852499961853028,"y":0.6024539924106715,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":20,"question":"","question_audio":"","toolTip":"","link":"","color":"#000000","fontSize":"14","map":{"id":"a154653755936","pts":[{"id":"p1643864436853","title":"","type":0,"url":"","video":"","x":0,"y":0,"x1":0,"y1":0,"footer":"","author":"","alt":"","iVideo":0,"fVideo":0,"eText":"","iconType":0,"question":"","question_audio":"","toolTip":"","link":"","color":"#000000","fontSize":"14","map":{"id":"a1643864436853","url":"","alt":"","author":"","pts":[]},"slides":[{"id":"s1643864436853","title":"","url":"","author":"","alt":"","footer":""}],"activeSlide":0}],"url":"","alt":"","author":"","active":0},"slides":[{"id":"s154653755936","title":"","url":"","author":"","alt":"","footer":""}],"activeSlide":0,"audio":""}],"isScorm":0,"textButtonScorm":"Gardar a puntuación","repeatActivity":false,"textAfter":"","evaluation":0,"selectsGame":[{"typeSelect":0,"numberOptions":4,"quextion":"","options":["","","",""],"solution":"","solutionWord":"","percentageShow":35,"msgError":"","msgHit":""}],"isNavigable":true,"showSolution":true,"timeShowSolution":3,"version":2,"percentajeIdentify":100,"percentajeShowQ":100,"percentajeQuestions":100,"autoShow":false,"autoAudio":true,"optionsNumber":0,"evaluationF":false,"evaluationIDF":"","id":"202553183952-120","order":"","msgs":{"msgSubmit":"Enviar","msgIndicateWord":"Proporcione unha palabra ou expresión","msgClue":"Xenial! A pista é:","msgErrors":"Erros","msgHits":"Acertos","msgScore":"Puntuación","msgMinimize":"Minimizar","msgMaximize":"Maximizar","msgFullScreen":"Pantalla Completa","msgNoImage":"Pregunta sen imaxes","msgSuccesses":"Correcto! | Excelente! | Xenial! | Moi ben! | Perfecto!","msgFailures":"Non era iso! | Incorrecto! | Non é correcto! | Sentímolo! | Erro!","msgTryAgain":"Necesitas polo menos un %s% de respostas correctas para conseguir a información. Volve tentalo.","msgEndGameScore":"Antes de gardar a puntuación comece a partida.","msgScoreScorm":"A puntuación non se pode gardar porque esta páxina non forma parte dun paquete SCORM.","msgPoint":"Punto","msgAnswer":"Resposta","msgOnlySaveScore":"Só se pode gardar a puntuación unha vez!","msgOnlySave":"Só se pode gardar unha vez","msgInformation":"Información","msgYouScore":"A puntuación","msgOnlySaveAuto":"A puntuación gardarase despois de cada pregunta. Só se pode xogar unha vez.","msgSaveAuto":"A puntuación gardarase automaticamente despois de cada pregunta.","msgSeveralScore":"Pódese gardar a puntuación tantas veces como se queira","msgYouLastScore":"A última puntuación gardada é","msgActityComply":"Xa realizaches esta actividade.","msgPlaySeveralTimes":"Pódese realizar esta actividade tantas veces como se queira","msgClose":"Pechar","msgPoints":"puntos","msgPointsA":"Puntos","msgQuestions":"Preguntas","msgAudio":"Audio","msgAccept":"Aceptar","msgYes":"Si","msgNo":"Non","msgShowAreas":"Amosar áreas activas","msgShowTest":"Amosar cuestionario","msgGoActivity":"Prema aquí para realizar esta actividade","msgSelectAnswers":"Seleccione as opcións correctas e prema no botón ","msgCheksOptions":"Marca tódalas opcións na orde axeitada e preme no botón ","msgWriteAnswer":"Escribe a palabra ou frase correcta e preme no botón ","msgIdentify":"Identifica","msgSearch":"Buscar","msgClickOn":"Prema sobre","msgReviewContents":"Debes repasar o %s% dos contidos da actividade antes de completar o cuestionario.","msgScore10":"Todo perfecto! Parabéns! Desexas repetir esta actividade?","msgScore4":"Non superaches esta proba. Repasa os seus contidos e téntao de novo. Desexas repetir a actividade?","msgScore6":"Moi ben! Superaches a proba, pero seguro que o podes mellorar. Desexas repetir esta actividade?","msgScore8":"Case perfecto! Aínda podes facelo mellor. Desexas repetir esta actividade?","msgNotCorrect":"Non é correcto! Premiches sobre","msgNotCorrect1":"Non é correcto! Premiches sobre","msgNotCorrect2":"e a resposta correcta é","msgNotCorrect3":"Téntao outra vez!","msgAllVisited":"Xenial! Visitaches os puntos necesarios.","msgCompleteTest":"Podes facer o test.","msgPlayStart":"Prema aquí para comezar","msgSubtitles":"Subtítulos","msgSelectSubtitles":"Seleccione un ficheiro de subtítulos. Formatos admitidos:","msgNumQuestions":"Número de preguntas","msgHome":"Inicio","msgReturn":"Volver","msgCheck":"Comprobar","msgUncompletedActivity":"Actividade non completada","msgSuccessfulActivity":"Actividade superada. Puntuación: %s","msgUnsuccessfulActivity":"Actividade non superada. Puntuación: %s","msgTypeGame":"Mapa"}}

Nesta sesión introdutoria veremos polo miúdo o que é o urbanismo, analizaremos que obxectivos ODS teñen se alcanzan cun urbanismo sostible e coñeceremos o concepto SMART city e SENSEABLE city: cidades intelixentes e sensibles.

Vivendas con tecnoloxías intelixentes e xestión eficiente da enerxía contribúen a perfilar as cidades do futuro. Abriremos a porta ó deseño dos nosos propios sistemas de IoT e domótica.

A columna vertebral dunha cidade son as súas infraestruturas, así que analizaremos que requisitos deben cumprir as dunha cidade intelixente.

As cidades sensibles deben respirar coa veciñanza: neste punto da secuencia didáctica achegarémonos ó concepto dos coidados e o tecido socioeconómico, facendo fincapé nas contorna dixitais en que navega a mocidade.

A sostibilidade ambiental é o obxectivo último das novas cidades. Reparasemos todos os conceptos anteriores e veremos exemplos de xogos programables para profundizar na parte tecnolóxica.

É o momento de traballar en equipo e interdisciplinarmente: trasladaremos a un mapa físico todo o reflexionado ata agora.

Punto final de cada secuencia: repasaremos os contidos aprendidos, as competencias que melloramos e o nivel de alcance dos criterios de avaliación. Farémolo a partir de cuestionarios de autoavaliación e de postas en común.

O navegador non é compatible con esta ferramenta.

# Relación do proxecto BauGal cos ODS

O urbanismo sostible e a arquitectura bioclimática teñen unha relación estreita cos Obxectivos de Desenvolvemento Sostible (ODS), xa que ambos enfoques promoven un desenvolvemento que respecta o medio ambiente, mellora a calidade de vida das persoas e fomenta a xustiza social. Estes dous campos están no corazón da transición cara a cidades máis verdes, resilientes e saudables, e contribúen á mitigación do cambio climático, á eficiencia enerxética e á preservación de recursos naturais.

## ODS 3: Saúde e benestar

- Calidade do aire: que mellora ó reducir a contaminación do aire grazas á mobilidade sostible e a mellora da ventilación natural nos edificios.
- Espazos verdes urbanos, que teñen beneficios directos para a saúde mental e física das persoas, mellorando a calidade de vida e promovendo a actividade física.
- Espazos domésticos que propicien o benestar e o confort higrotérmico e lumínico.
- Materiais biocompatibles nas vivendas e espazos urbanos. Os formigóns, PVCs, plásticos, etc. son tóxicos para a nosa saúde.

## ODS 7: Enerxía asequible e non contaminante

- Redución do consumo enerxético a través da arquitectura bioclimática (tecnoloxías passivehaus).
- Uso de enerxías renovables, como paneis solares ou sistemas xeotérmicos nos edificios e nos barrios (iluminación).

## ODS 9: Industria, innovación e infraestrutura

- Innovación tecnolóxica: o urbanismo e a arquitectura sostibles están a incorporar novas tecnoloxías e materiais que melloran a eficiencia enerxética e reducen a pegada ambiental, como os sistemas intelixentes de xestión enerxética ou os materiais ecolóxicos.
- Infraestruturas resilientes e sostenibles: O urbanismo sostible tamén fomenta a creación de infraestruturas resilientes que son capaces de adaptarse ás novas necesidades climáticas e sociais das cidades.

## ODS 11: Cidades e comunidades sostibles

- Infraestruturas eficientes e respectuosas co medio ambiente
- Redución da pegada de carbono das áreas urbanas.
- Creación de espazos públicos saudables e inclusivos, favorecendo a mobilidade activa (camiñar, andar en bicicleta), o acceso a áreas verdes e a mellora da calidade do aire

## ODS 12: Produción e consumo responsables

- Economía circular aplicada á xestión de residuos, á recollida e aproveitamento de auga pluvial, á reutilización de materiais, ó emprego de materiais km 0 na construción e ó comercio (reducción do consumo de recursos non renovables.)

## ODS 13: Acción polo clima

- Mitigación do cambio climático: o urbanismo sostible optimiza a distribución das cidades para reducir a pegada de carbono dos residentes e das infraestruturas urbanas.
- Adaptación ó cambio climático, axudando ás cidades a ser máis resilientes ós efectos do cambio climático, como as ondas de calor, inclemencias meteorolóxicas extremas ou o aumento do nivel do mar, a través de diseños que melloran a eficiencia enerxética, a xestión de recursos naturais e a infraestrutura verde.
- Sensibilización da poboación, poñendo en valor os criterios científicos.

## ODS 15: Vida de ecosistemas terrestres

- Infraestruturas verdes como xardíns, que non só melloran a biodiversidade urbana, senón que tamén contribúen á mitigación das illas de calor urbanas.
- Conservación de recursos naturais a través da bioconstrución.

## Lectura facilitada

O urbanismo sostible e a arquitectura bioclimática están moi relacionados cos Obxectivos de Desenvolvemento Sostible (ODS).

Ambos buscan:

- Coidar o medio ambiente.
- Mellorar a calidade de vida da xente.
- Crear cidades máis verdes, saudables e xustas.

Contribúen tamén a aforrar enerxía, usar mellor os recursos naturais e frear o cambio climático.

## ODS 3: Saúde e benestar

- Menos contaminación: se hai máis transporte sostible e edificios con boa ventilación, o aire é máis limpo.
- Espazos verdes: os parques melloran a saúde física e mental da xente.

## ODS 7: Enerxía limpa

- Aforrar enerxía: coa arquitectura bioclimática consómese menos.
- Enerxías renovables: como paneis solares ou xeotermia en casas e barrios.

## ODS 9: Innovación e infraestruturas

- Novas tecnoloxías e materiais: máis eficientes e menos contaminantes.
- Infraestruturas que se adaptan ao clima: máis resistentes ás necesidades do futuro.

## ODS 11: Cidades sostibles

- Infraestruturas eficientes: que contaminan menos.
- Menos pegada de carbono: é dicir, menos gases contaminantes.
- Espazos públicos inclusivos: con zonas verdes, camiños e carrís bici.

## ODS 12: Consumo responsable

- Economía circular: reaproveitar materiais, recoller auga da chuvia e reducir residuos.

## ODS 13: Acción polo clima

- Menos contaminación: organizando mellor as cidades.
- Cidades preparadas: para resistir ondas de calor, temporais ou suba do nivel do mar.

## ODS 15: Vida nos ecosistemas terrestres

- Natureza na cidade: xardíns, árbores e zonas verdes que baixan a temperatura e aumentan a biodiversidade.
- Uso de materiais naturais: como na bioconstrución, que respectan o medio.

# Estímulo: Cal é o teu estilo arquitectónico favorito?

O estilo arquitectónico é unha das decisións máis importantes á hora de facer o deseño, e afecta tanto ó aspecto exterior como ó interior, obedecendo ás necesidades das persoas habitantes (función), á estética (forma) e á paisaxe onde se constrúe (clima e materiais).

A arquitectura reflicte os cambios sociais, culturais e tecnolóxicos de cada época. Neste percorrido imos descubrir os estilos máis influentes desde o século XX ata hoxe.

## Bauhaus

Ana Moreiras con chat GPT. Recreación estilo Bauhaus (CC BY-SA)

- Década de 1920, Alemaña.
- Enfoque funcional e minimalista.
- Uso de formas xeométricas simples e materiais industriais.
- Bauhaus foi algo máis que arquitectura.

## Estilo Internacional

Ana Moreiras con chat GPT. Recreación estilo Internacional (CC BY-SA)

- Décadas de 1920–1970, Europa e EUA.
- Uso de materiais como vidro, aceiro e formigón.
- Liñas rectas e fachadas lisas, sen ornamentación.
- Bebe moito da Bauhaus, pero faise máis universal e comercial.

## Brutalismo

Ana Moreiras con chat GPT. Recreación estilo Brutalismo (CC BY-SA)

- Décadas de 1950–1970, internacional.
- Predominio do formigón en bruto.
- Enfoque en formas xeométricas e masivas.

## Deconstrutivismo

Ana Moreiras con chat GPT. Recreación estilo Deconstrutivismo (CC BY-SA)

- Desde finais do século XX, internacional.
- Fragmentación de formas e distorsión da estrutura.
- Deseños complexos e non lineais.

## Arquitectura sustentable

Ana Moreiras con chat GPT. Recreación Arquitectura Sustentable (CC BY-SA)

- Desde finais do século XX, internacional e contemporáneo.
- Integración de sistemas activos de aforro enerxético: enerxía solar, aerotermia, recuperación de augas, etc. (Tecnoloxía para a eficiencia).
- Combinación de texturas nos materiais: madeira, aceiro, vidro, formigón... Han de ser materiais reciclados, reciclables ou certificados.
- A arquitectura sustentable abrangue moito máis ca eficiencia enerxética: implica tamén impactos sociais, culturais, económicos e ambientais a longo prazo.

## Arquitectura bioclimática

Ana Moreiras con chat GPT. Recreación arquitectura Bioclimática (CC BY-SA)

- Uso de materiais naturais, reciclables e locais: pedra, barro, madeira...
- Deseño pasivo: aproveitamento da luz e calor solar. Melloran a eficiencia a partir do deseño (diferencia con arquitectura sostible)
- Integración coa contorna: cores naturais e formas compactas

## High Tech (arquitectura dixital)

Ana Moreiras con chat GPT. Recreación arquitectura High Tech (CC BY-SA)

- Estética industrial, estruturas á vista..
- Edificios intelixentes e automatizados.
- Deseño con software avanzado (paramétrico).

A Bauhaus era unha escola que quería ensinar arte, facendo simbiose de pintura, escultura, téxtil, enxeñería e arquitectura. Consideraban que ser experto/a en varias artesanías faríate mellor en todas elas, polo cal na súa escola había formación en diversas artesanías. Principalmente producía artigos comerciais para o fogar e moito deseño gráfico. En arquitectura, a persoa referente foi Walter Gropius. Este estilo expandiuse por todo o mundo despois de que o partido nazi pechase a escola e a súa facultade e os e as estudantes fuxisen por todo o mundo. Tel Aviv ou Chicago son paraísos para moita arquitectura derivada da Bauhaus.

O estilo moderno internacional é unha rama do modernismo que se centrou en tentar atopar un verdadeiro prototipo de edificio obxectivamente útil e belo e que puidese crearse en calquera parte do mundo (de aí o nome). Estaba moi enfocado na planificación espacial e aproveitou os novos avances en materiais e tecnoloxía para unha aparencia radicalmente nova. Mies Van Der Rohe, proveniente da escola Bauhaus, é probablemente o principal impulsor. O groso da súa obra está en Chicago (tivo que fuxir dos nazis). O mercado comercial namorouse del, especialmente debido á flexibilidade e o custo, e a ser tan novo. Unha chea de grandes empresas como SOM xurdiron dos ensinos de Mies e comezaron a producir un gran número de edificios nese estilo para calquera corporación que lles dese a oportunidade, polo que o estilo finalmente pasou de ser unha perspectiva nova e emocionante a algo un tanto corporativo.

## Lectura facilitada

O estilo arquitectónico é unha das decisións máis importantes á hora de facer o deseño, e afecta tanto ó aspecto exterior como ó interior. A función que van ter os espazos vai condicionar a forma.

A miúdo existen limiatacións estilísticas impostas polos concellos onde se obra, polo que debe coñecerse a normativa.

Asimesmo, é desexable integrar a vivenda na súa contorna e minimizar tamén o impacto visual da obra.

# Arquitectura e urbanismo

Arquitectura e Urbanismo son disciplinas relacionadas entre si que abordan a planificación, deseño e desenvolvemento do medio construído, desde a vivenda ata a cidade. A arquitectura e urbanismo dun espazo determinan a nosa forma de relacionarnos, traballar e vivir.

- A Arquitectura deseña, planifica e constrúe as vivendas. Corresponde a un proxecto arquitectónico distribuír as estancias, analizar os materiais, proporcionar confort higrotérmico e lumínico.
- O Urbanismo, pola súa banda, é responsable de planificar as infraestruturas dunha cidade: organización de espazos públicos e privados, sostibilidade ambiental e calidade de vida das e dos cidadáns, xestión do solo, vías urbanas, transporte público, redes de luz e saneamento, xestión do lixo…

De acordo coa OCDE (2018), a tendencia da humanidade é a de concentrarse en cidades. Calcúlase que no 2050 un terzo da poboación española vivirá en Madrid ou Barcelona.

O problema das cidades é que consomen 3/4 dos recursos mundiais, a maior parte na construción e mantemento de edificios. O sector da construción é responsable principal das emisións CO₂ e da xeración de residuos. Por riba, as cidades están máis pensadas para os vehículos e factorías que para a cidadanía. Pola súa alta contaminación e pola ausencia de espazos adecuados para manter distancias, as cidades son focos de enfermidades.

A nosa saúde está determinada pola alimentación e o deporte pero tamén polo lugar que habitamos, e a miúdo este non é saudable. A maioría dos nosos fogares están feitos de cemento, material que contén unha ampla variedade de metais pesados como cromo ou zinc. As pinturas e vernices derivados do petróleo desprenden partículas tóxicas. Todos estes elementos, xunto á contaminación de fábricas e tubos de escape, producen alerxias, enfermidades inflamatorias e mesmo cancro.

Bibliotecas de Galicia. ODS e Axenda 2030 (CC BY-SA)

A Asamblea Xeral das Nacións Unidas aprobou, no 2015, a Axenda 2030 para o Desenvolvemento Sostible: un plan de acción en favor das persoas, o planeta, a prosperidade e a paz. Ese plan contempla 17 liñas de acción, a maioría das cales teñen que ver co urbanismo e a vivenda, é dicir, coa forma en que habitamos o mundo.

A día de hoxe, cumpridos dous terzos do tempo previsto para lograr os diferentes obxectivos, a realidade é que só un 15% están ben encamiñados, un 48% atópanse moderadamente atrasados e un 37% están estancados ou en serio perigo de non conseguirse, a pesares de que existe evidencia científica de que o logro dos ODS xera beneficios económicos, ambientais e sociais.

Un dos aspectos que máis preocupa á cidadanía é o quecemento global, relacionado coas emisións de CO2. No período 2015-2023 en España as emisións reducíronse nun 20 %, pasando de 5,92 a 4,94 toneladas de CO₂, malia que aínda superan a media global. O tipo de arquitectura e urbanismo do noso país son factores determinantes nesas emisións.

- Optar por prácticas sostibles na edificación non só reduce o impacto ambiental, senón que tamén favorece a eficiencia enerxética, o que se traduce en menor gasto en calefacción e climatización, e, por ende, en aforro económico para as persoas que habitan esas vivendas. A utilización de materiais renovables, a optimización dos sistemas de enerxía renovable como a solar ou a xeotermia, e o deseño que favoreza a ventilación natural ou a iluminación eficiente son algúns dos criterios que permiten que as vivendas se integren mellor no seu contorno, coidando tanto o medio ambiente como a saúde das persoas.
- Ademais, a construción sostible tamén ten un impacto positivo nas comunidades locais, xa que promove a creación de espazos máis saudables, agradables e resilientes ante fenómenos climáticos extremos, que se volven cada vez máis frecuentes debido ó cambio climático (pensa nos recentes destrozos da DANA en Levante, que tiveron maior impacto onde as construcións foron feitas sen criterios urbanísticos lóxicos).
- A planificación urbana sostible favorece a conectividade entre os barrios, a preservación da biodiversidade e a mobilidade activa (como o uso de bicicletas ou o camiñar), reducindo a necesidade de transporte motorizado e mellorando a calidade de vida dos seus habitantes.

Nun contexto global onde a escaseza de recursos e os impactos ambientais son retos crecentes, construír baixo criterios sostibles non é só unha opción, senón unha responsabilidade colectiva que contribúe ó benestar de todos.

# O imprescindible TRABALLO DIARIO

Traballo diario ó longo da unidade
| EXCELENTE | NOTABLE | SUFICIENTE | INSUFICIENTE | MAL
--- | --- | --- | --- | --- | ---
Actitude na aula | Escoito, sigo as indicacións e mesmo me separo d@s compañeir@s cando molestan. Pregunto cando non entendo, respondo cando preguntan e mesmo axudo ós/ás compañeir@s se están perdid@s (3) | Escoito e sigo as indicacións. Escoito e pregunto cando non entendo (2) | Máis ou menos sigo as indicacións en xeral, pero a veces non o consigo. A veces estou centrad@ na clase e outras estou despistad@ (1.5) | Non me apetece ou non podo estar tranquil@ na aula e comportarme. Raramente participo. (1) | Non podo estar na aula, é un sufrimento, e fago por que me boten. (0)
Traballo na aula | Leo os contidos teóricos e fago todas as actividades, gardando rexistro delas (libreta ou virtual), e presentando evidencia de telas feito (3) | Normalmente fago as tarefas, aínda que lin os apuntamento teóricos por riba e non teño gardadas e ordenadas as actividades (2) | Fixen as tarefas por intuición, sen ler moito antes, e enviei evidencia de telas feito, pero non gardei rexistro (1.5) | Fixen algunhas tarefas pero non enviei nin gardo evidencia (1) | Non fago as tarefas na aula. (0)
Traballo cos equipos informáticos | Intento usar sempre o mesmo equipo, gardo o cargador e rato na caixa correspondente e uso as aplicacións que preciso para cada tarefa. Non entro en pestanas que non correspondan. Teño unha carpeta no escritorio e se descargo arquivos, gárdoos na miña carpeta. Fago por manter limpo o escritorio. (3) | Intento usar sempre o mesmo equipo, gardo o cargador e rato na caixa correspondente e uso as aplicacións que preciso para cada tarefa. Raramente entro en pestanas que non correspondan. Non sempre gardo os arquivos que descargo na miña carpeta, pero fago por manter limpo o escritorio. (2) | Uso equipos distintos según o día, así que non gardo moito control nin do que descargo nin do estado do escritorio e carpetas. Procuro non entrar en páxinas que non correspondan, pero a veces... Vixío que rato e cargador se gardan na caixa adecuada. (1.5) | Uso equipos distintos según o día e non reparo nin no que descargo, nin no escritorio. Non verifico que gardo cargador e rato na caixa correspondente. Navego por onde me parece. (1) | Uso o ordenador que cadra e para o que me peta. (0)
Creatividade | Interésame bastante o tema, teño curiosidade e pregunto, amplío información buscando en sitios web ou lendo ou vendo vídeos, traslado á miña vida o que aprendín propoñendo ou pensando en melloras na miña contorna. (1) | Interésame bastante o tema, teño curiosidade e pregunto, amplío información buscando en sitios web ou lendo ou vendo vídeos (1) | Interésame algo o tema e doume conta de que o aprendido forma parte da realidade na que vivo (0.5) | Non me interesa moito o tema e non o conecto con nada do que me rodea (0.25) | Nin me enterei de que foi o tema nin me importa (0)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Compartir igual 4.0

Feito con eXeLearning (Nova xanela)